หนูมีจุดแบบนี้อยู่ที่นิ้วก้อยซ้ายอ่ะค่ะไม่แน่ใจว่าเป็นไฝหรือขี้แมลงวันมันเรียบนะคะไม่นูนเป็นมานานหลายปีแล้วค่ะ 
สวัสดีค่ะ จุดสีดำๆดังรูปแนบที่นิ้วก้อยซ้ายนั้น ลักษณะเหมือนกับไฝหรือขี้แมลงวันธรรมดาค่ะ โดยไฝคือจุดเล็กๆสีน้ำตาลหรือสีดำบนผิวหนัง อาจมีลักษณะแบน นูนขึ้น มีพื้นผิวเรียบหรือขรุขระ เกิดได้ทั่วร่างกาย มักเกิดเริ่มมาตั้งแต่วััยเด็กหรือวัยรุ่น โดยขนาดและรูปร่างของไฝยังอาจเปลี่ยนแปลงไปหรือจางลงเมื่ออายุมากขึ้นและส่วนใหญ่ไม่ก่อให้เกิดอันตรายใด ๆค่ะการวินิจฉัยอื่นๆเช่นการมีการรวมตัวอย่างผิดปกติของเม็ดสี เป็นรอยโรคชนิดที่จะเปลี่ยนไปเป็นมะเร็งได้ หรือเป็นมะเร็งผิวหนัง ซึ่งสัญญาณอันตรายได้แก่ลักษณะไฝที่มักจะมีขอบไม่เรียบ ไม่สมดุลกันสองข้าง มีหลายสีปนๆกันในไฝ ขนาดโตเร็วในช่วงสั้น หรือไฝกดเจ็บ มีเลือดออกมาเป็นต้นดังนั้นควรสังเกตอาการดังกล่าวไป หากมีให้รีบไปพบแพทย์ แต่เท่าที่ดูเบื้องต้นน่าจะเป็นไฝธรรมดา ไม่ไปแกะเกาบริเวณที่เป็นไม่เอายาอะไรไปทาบริเวณไฝเอง และคอยตรวจดูไฝตำแหน่งอื่นๆร่วมด้วยค่ะ